An museo naglalalaman kan mga personal na gamit ni Robredo siring kan saiyang tsinelas, uniporme komo alkalde kan Naga asin kan siya Sekretaryo kan DILG, bisikleta niya, mga libro sa politika, mga 60ng retrato ni Robredo poon pa kan aki siya, asin mga medalya asin tropeo na iginawad saiya. Igwa man an museo nin mga interactive na padalan, galeriya nin impormasyon na naglaladawan kan saiyang agi-agi sa buhay bilang sarong serbidor kan banwaan.